hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de en en en hu hu de hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en nl ar az ca da de el eo es eu fa fr he hy id it ja ka lt ml nl nb fr pl pnb pt ro ru sv tr fy vi zh hu hu hu hu hu hu hu hu hu hu
Van Gogh szobája Arles-ban (Van Gogh festményei) – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2021. október 12.
Ugrás a navigációhoz Ugrás a kereséshez
A Van Gogh szobája Arles-ban a művész három, csaknem egyforma festményének magyar elnevezése. (Angolul általában Bedroom in Arles, franciául La Chambre à Arles, hollandul Slaapkamer te Arles néven szerepelnek a katalógusokban.) A művész maga egyszerűen csak Hálószoba (fr: La Chambre à coucher) néven említette őket. A három autentikus változat könnyen megkülönböztethető egymástól a falon látható képek alapján.
3 A második változat
4 A harmadik változat
5 A szoba élethű változata
A képek Van Gogh szobáját ábrázolják Arles-ban, a Lamartine tér 2. szám alatti fogadóban, ami – szintén Van Gogh képei alapján – Sárga ház néven vált híressé.
Az épület a II. világháború során egy légitámadás alatt megsérült és később lebontották. A kutatók azonban megtalálták eredeti alaprajzait,[1] és ez eldöntötte a vitát, hogy a szoba ábrázolása a festményen a művész sajátos látásmódja, esetleg betegsége miatt szabálytalan-e, vagy pedig ilyen volt a valóságban is. Az utóbbi a helyzet, a szoba szabálytalan, trapéz alakú volt, ez nem a művészi fantázia terméke. A szemben lévő fal az ablakkal a bal oldali fallal tompaszöget, a jobb oldalival hegyesszöget zárt be. A jobb oldali ajtó a lépcsőházba nyílt, a bal oldali egy vendégszobába, amit Van Gogh barátja, Gauguin számára tartott fenn.
Van Gogh a festményen 1888 októberében kezdett el dolgozni. Egy levelében részletesen és büszkén számolt be testvérének, Theónak terveiről.[2] Élénk, vidám színeket használt; az egyszerű, szegletes bútorok nyugalmat árasztottak szándékai szerint, a pihenést jelképezték. Levelében vázlatokat is küldött a készülő műről öccsének. Hasonló levelet írt munkájáról Gauguinnek is.
A festmény ezen első változatán az ágy felett ábrázolt képek a barátairól készült festményeinek miniatürizált változatai: Eugène Boch és Paul-Eugène Milliet portréi.
Ez a kép soha nem hagyta el Van Gogh családi hagyatékát. 1962 óta a Vincent van Gogh Alapítvány tulajdonában van, amelyet unokaöccse, Vincent Willem van Gogh hozott létre, és állandó kölcsönként van az amszterdami Van Gogh Múzeumban.
1889 áprilisában Van Gogh elküldte a képet öccsének azzal, hogy az sajnálatos módon megsérült a Rhone áradása következtében, amíg ő kórházban volt. Theo azt javasolta, hogy másolja át a képet, és vissza is küldte neki az eredetit. Van Gogh ezt az „ismétlést”, ahogy ő nevezte, 1889 szeptemberében végezte el, és újra elküldte a két képet Theónak.[3]
Ez a kép 1926 óta a chicagói Art Institute tulajdonában van.
Van Gogh 1889 nyarán elhatározta, hogy legkedvesebb képeit újra megfesti kisebb változatban (réductions) édesanyja és nővére számára. Ezek között festette újra a Hálószobát is.[4]
Ezúttal sem pontos másolatot festett, hanem kicsit módosított a képen. Az ágy felett az egyik korábbi önarcképét örökítette meg miniatűr formában. A másik képet azonban nem sikerült meggyőzően azonosítani egyik festményével sem.
Ez a kép Van Gogh nővérének, Wil-nek a tulajdonából Matsukata herceg gyűjteményébe került, majd 1959-ben, a francia-japán békeszerződés keretében a francia állam tulajdonába ment át. Jelenleg a párizsi Musée d’Orsay egyik büszkesége.
A szoba élethű változata[szerkesztés]
A chicagói Art Institute múzeum 2016-ban elkészítette a szoba élethű másolatát, melyet három hónapon keresztül ki is lehet bérelni.[5]
↑ Roland Dorn, "Décoration": Vincent van Goghs Werkreihe für das Gelbe Haus in Arles, Georg Olms Verlag, Hildesheim, Zürich & New York, 1990, plate XIX/XX
↑ Letter 592, Letter T 10 and Letter 604
↑ Tafline Laylin: Life-sized replica of van Gogh’s The Bedroom to rent on Airbnb for $10 a night. inhabitat.com, 2016. február 11. (Hozzáférés: 2016. február 11.)
Művészetportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Van_Gogh_szobája_Arles-ban_(Van_Gogh_festményei)&oldid=24295334”
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. október 12., 14:13
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.